Държавен вестник, бр. 48, 2012 г., стр. 7

БРОЙ  48	
Д Ъ Р Ж А В Е Н  В Е С Т Н И К 	
СТР.  7  
Чл. 10. Наименованието „кисело мляко“ 
се използва за млечен продукт, претърпял 
млечнокисела ферментация. За закваска се 
използват култури на Lactobacillus delbrueckii 
subsp. bulgaricus и Streptococcus thermophilus 
в общо количество в крайния продукт не по-
малко от 107 cfu/g.
Чл. 11. Наименованието „кефир“ се използва 
за млечен продукт, който се получава от краве 
мляко в резултат на развитие на млечнокисела 
и алкохолна ферментация. За закваска се изпол­
зват култури на Lactobacillus kefiri, Leuconostoc, 
Lactococcus и Acetobacter в определено съот­
ношение и дрожди Kluyveromyces marxianus, 
Saccharomyces unisporus, Saccharomyces cerevisiae 
и Saccharomyces exiguus. 
Чл. 12. Наименованието „кумис“ се използва 
за млечен продукт, който се получава от коби­
лешко и от краве мляко и мътеница в резултат 
на развитие на млечнокисела ферментация. 
За закваска се използват култури Lactobacillus 
delbrueckii subsp. bulgaricus и Kluyveromyces 
marxianus.
Чл. 13. Наименованието „кашкавал“ се 
използва за вид твърдо сирене, претърпяло 
процес на чедеризация и изпарване на пресо­
ваната сиренина.
Чл. 14. Наименованието „мътеница“ се 
използва за вторичен продукт при получаване 
на масло.
Чл. 15. Наименованието „казеин“ се изпол­
зва за млечен продукт, получен от обезмаслено 
мляко чрез коагулация на белтъка казеин с 
киселини, сирищен ензим и калций.
Чл. 16. Наименованието „дехидратирани 
млечни мазнини“ се използва за млечен продукт, 
съдържащ най-малко 99,8 % млечни мазнини 
и не повече от 0,1 % вода.
Чл. 17. Наименованието „течно масло“ се 
използва за млечен продукт, получен от масло, 
дехидратирано чрез топлинна обработка.
Чл. 18. Наименованието „йогурт“ се използва 
за млечен продукт, претърпял млечнокисела 
ферментация с микрофлора на кисело мляко и 
други млечнокисели микроорганизми, в общо 
количество в крайния продукт не по-малко от 
107 cfu/g.
Чл. 19. Наименованието „мляко за пиене“ се 
използва за млечни продукти, посочени в При­
ложение XIII на Регламент (ЕО) № 1234/2007 на 
Съвета от 22 октомври 2007 г. за установяване 
на обща организация на селскостопанските 
пазари и относно специфични разпоредби 
за някои земеделски продукти (OB, L 299 от 
16.11.2007 г.).
Чл. 20. Наименованието „прясно мляко“ се 
използва за млечен продукт, получен от сурово 
мляко, претърпял процес на пастьоризация или 
стерилизация, в който се допуска изменение 
на естествената масленост на млякото чрез 
отнемане или добавка на сметана, получена 
от сурово мляко или от термично обработено 
сурово мляко, и обогатяване на млякото с 
минерални соли и/или витамини.
Чл. 21. Наименованието „айран“ се използва 
за  течен млечен продукт, претърпял млечноки­
села ферментация, с добавка на вода под 50 % 
и без добавена сол или съдържание на сол не 
повече от 0,8 %.
Чл. 22. Наименованието „цедено мляко“ се 
използва за млечен продукт, претърпял млеч­
нокисела ферментация, с последващо отделяне 
на суроватката.
Чл. 23. Наименованието „плодов и/или аро­
матизиран, и/или концентриран млечнокисел 
продукт“ се използва за млечен продукт, пре­
търпял млечнокисела ферментация с микроф­
лора на кисело мляко и други млечнокисели 
микроорганизми.
Раздел ІІ
Изисквания към качеството на млечните 
продукти
Чл. 24. (1) При производството на млечни 
продукти се използват:
1. сурово мляко, което отговаря на изисквани­
ята на Наредба № 4 от 2008 г. за специфичните 
изисквания при производството, съхранението 
и транспортирането на сурово краве мляко и 
изискванията за търговия и пускане на пазара 
на мляко и млечни продукти (обн., ДВ, бр. 23 
от 2008 г.; изм. и доп., бр. 9 от 2009 г., бр. 27 
от 2010 г., бр. 23 от 2011 г. и бр. 16 от 2012 г.) 
и/или сурово мляко, различно от краве, което 
отговаря на изискванията на Приложение III, 
раздел IX, глава I, част III, точки 3 и 4 на 
Регламент  № 853/2004/ЕС на Европейския 
парламент и на Съвета от 29 април 2004 г. 
относно определяне на специфични хигиенни 
правила за храните от животински произход 
(OB, L 139 от  30.04.2004 г.); 
2. сурово мляко не по-малко от 80 % от 
вложените суровини и до  20 % добавено въз­
становено сухо мляко, концентрирано мляко, 
млечен протеин;
3. питейна вода;
4. стартерни млечнокисели култури;
5. подходящи за коагулация на млякото 
ензими;
6. калциеви соли;
7. млечна киселина и/или лимонена кисе­
лина;
8. сол за хранителни цели;
9. билки, подправки и други съставки, при­
даващи на продукта аромат или вкус, ако са 
характерни и технологично необходими за про­
изводството на определен вид млечен продукт;
10. захар.
(2) Забранява се добавянето в млечни продук­
ти на мазнини и протеини с немлечен произход 
с изключение на желатин, който може да се